TISCO บวก 2% รับกำไรไตรมาส 1 ดีเกินคาด โบรกฯ แนะซื้อเป้า 110 บ. ชี้ปันผลจูงใจ
TISCO บวก 2% รับกำไรไตรมาส 1 ดีเกินคาด โบรกฯ แนะซื้อเป้า 110 บ. ชี้ปันผลจูงใจ ล่าสุดอยู่ที่ 101 บาท บวก 2.50 บาท หรือ 2.54% มูลค่าซื้อขาย 1.42 พันล้านบาท
TISCO บวก 2% รับกำไรไตรมาส 1 ดีเกินคาด โบรกฯ แนะซื้อเป้า 110 บ. ชี้ปันผลจูงใจ ล่าสุดอยู่ที่ 101 บาท บวก 2.50 บาท หรือ 2.54% มูลค่าซื้อขาย 1.42 พันล้านบาท
20 เม.ย. 2564

ผู้สื่อข่าวรายงานว่า ราคาหุ้น บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ล่าสุด ณ เวลา 15.22 น. อยู่ที่ 101 บาท บวก 2.50 บาท หรือ 2.54% สูงสุดที่ 101.50 บาท ต่ำสุดที่ 98.50 บาท ด้วยมูลค่าซื้อขาย 1.42 พันล้านบาท

ทั้งนี้ ราคาหุ้น  TISCO ปรับตัวขึ้น หลังรายงานผลการดำเนินงานงวดไตรมาส 1/64 มีกำไรเติบโตขึ้นกว่าที่เคยมีการคาดการณ์ไว้
โดยบล.เมย์แบงก์ กิมเอ็ง (ประเทศไทย) ระบุในบทวิเคราะห์ คงแนะนำ “ซื้อ” หุ้น TISCO ราคาเป้าหมายที่ 110 บาท โดย TISCO รายงานกำไรสุทธิ 1.76 พันล้านบาทในไตรมาส 1/64 เพิ่มขึ้น 19% เมื่อเทียบจากปีก่อน และ 8% เมื่อเทียบจากไตรมาสก่อน สูงกว่าคาดการณ์ของบล.เมย์แบงก์ กิมเอ็ง (ประเทศไทย) ที่ 5%
ทั้งนี้บล.เมย์แบงก์ กิมเอ็ง (ประเทศไทย) มั่นใจในคุณภาพสินทรัพย์ของ TISCO (NPL coverage 222%) และมีระดับเงินกองทุนที่แข็งแกร่งที่ 22.8% ซึ่งสามารถป้องกันดาวน์ไซด์เรื่องเงินปันผลและผลกำไรได้ CEO ตอกย้ำว่าจะมุ่งเน้นการเติบโตของรายได้ที่ยั่งยืนและมีคุณภาพและรักษาอัตราการจ่ายเงินปันผลให้สูงเพื่อเพิ่ม ROE
ส่วน บล.ทรีนีตี้ ระบุในบทวิเคราะห์ แนะนำ “ซื้อ” หุ้น TISCO ประเมินราคาเป้าหมาย 106 บาท โดย TISCO มีกำไรไตรมาส 1/64 อยู่ที่1,763 ล้านบาท เพิ่ม 8% เมื่อเทียบจากไตรมาสก่อน และ 19% เมื่อเทียบจากปีก่อน ดีกว่าคาดเล็กน้อย หลังรายได้ดอกเบี้ยสุทธิอ่อนตัวจากสินเชื่อที่หดตัว และ NIM ที่ลดลง หลังธนาคารเน้นคุมคุณภาพสินเชื่อ ทำให้สินเชื่อรายย่อยลดลงรายได้ค่าธรรมเนียมจากธุรกิจธนาคารอ่อนตัว แต่ได้ผลบวกจากภาวะตลาดทุนที่ดีขึ้นทำให้ค่าธรรมเนียมตลาดทุนและกำไรจากเงินลงทุนเพิ่มขึ้นมาก
ขณะที่แนวโน้มคุณภาพหนี้ดีขึ้นต่อเนื่อง แต่ธนาคารยังตั้งสำรองเพิ่มขึ้นเล็กน้อยเพื่อรองรับความเสี่ยง ทำให้ NPL Coverage Ratio เพิ่มขึ้นเป็น 222%
อย่างไรก็ดีคาดปี 64 กำไรฟื้นตัวราว 9% เมื่อเทียบจากปีก่อน มองธนาคารยังรับมือจากการระบาดของ COVID-19 ได้จากสำรองส่วนเกินที่มีอยู่สูงมาก ขณะที่ปันผลยังสูงจูงใจ โดยจ่ายปันผล 6.3 บาท คิดเป็น Div. Yield ราว 6.4%